hotchpotch/miracl-hf-unified huggingface dataset:
.বাংলা
.বাংলা বাংলাদেশের দ্বিতীয় ইন্টারনেট কান্ট্রি কোড টপ-লেভেল ডোমেইন (সিসিটিএলডি)। বাংলা ভাষায় ওয়েব ঠিকানা বুঝাতে এই ডোমেইন ব্যবহৃত হয়। বর্তমানে বাংলাদেশ ডাক ও টেলিযোগাযোগ মন্ত্রণালয় দ্বারা এটি পরিচালিত হচ্ছে।
২০১২ সালে এই ডোমেইনটির ব্যবহারের অধিকার পেতে বাংলাদেশ ও পশ্চিমবঙ্গ রাজ্যের পক্ষে ভারত সরকার আইসিএএনএনের কাছে আবেদন করে। পরবর্তীতে আইসিএএনএন ডোমেইনটি বাংলাদেশকে ব্যবহারের অনুমতি দেয়। ব্যবহারের জন্য অনুমতি পাওয়ার পর তিন বছরে তা কার্যকর করতে না পারায় ২০১৫ সালের জুন মাসে বাংলাদেশ ডোমেইনটি ব্যবহারের অধিকার হারায়। পরবর্তীতে .বাংলা ডোমেইন সক্রিয় করতে সরকার তৎপর হয়। ২০১৬ সালের জুন মাসে আইএএনএ তাঁদের ওয়েবসাইটে ডট বাংলা ডোমেইনটি বাংলাদেশের ডাক ও টেলিযোগাযোগ বিভাগকে বরাদ্দ দেওয়ার কথা উল্লেখ করে।
বাংলা ভাষাতে ডট বাংলায় ওয়েব ঠিকানা লেখা যাবে। যেমনঃ উইকিপিডিয়ার ওয়েব ঠিকানা হিসেবে "উইকিপিডিয়া.বাংলা" লিখা যাবে। ডাক, টেলিযোগাযোগ ও তথ্যপ্রযুক্তি মন্ত্রণালয়ের তথ্যানুযায়ী ২০১৬ সালের ডিসেম্বরের ১৬ তারিখ থেকে এটি সাধারনের জন্য উন্মুক্ত করে দেওয়ার কথা ছিল। পরবর্তীতে, ৩১ ডিসেম্বর ২০১৬ তে প্রধানমন্ত্রী শেখ হাসিনা এক অনুষ্ঠানে আনুষ্ঠানিকভাবে .বাংলা ডোমেইনের উদ্বোধন করেন।
মেঝে
মেঝে হলো একটি ঘর বা যানবাহনের পৃষ্ঠতল যার উপরে হাঁটা হয়। একটি মেঝে সাধারণ পাহাড়ী গুহা থেকে শুরু করে আধুনিক প্রযুক্তিতে তৈরি বহুস্তরপূর্ণ কোন পৃষ্ঠতলও হতে পারে। ব্যক্তি বা বস্তুর ওজন বহনে সক্ষম সাধারণ পাথর, কাঠ, বাঁশ, ধাতব পদার্থ বা অন্য যেকোনো ম্যাটেরিয়াল মেঝে তৈরিতে ব্যবহৃত হতে পারে।
যখন একটি ভাসমান মেঝের মত বিশেষ কাঠামো অন্য মেঝে উপর অধিশায়িত অবস্থায় থাকে তখন উভয়কেই উপ-মেঝে হিসাবে উল্লেখ করা যেতে পারে।
বিশেষ মেঝের কাঠামো বিভিন্ন উদ্দেশ্যে ব্যবহৃত হয়:মেঝের আচ্ছাদন একটি সাধারণ পরিভাষা যা মেঝে কাঠামোর উপর প্রয়োগকৃত ফিনিস মেটেরিয়ালের একটি স্থায়ী আচ্ছাদনকে বোঝায় যা হাঁটাচলার জন্য একটা উপযুক্ত তল তৈরি করে। 
কার্পেট, গালিচা, পাটি মেঝের আচ্ছাদন হিসাবে ব্যবহার করা হয়। স্থিতিস্থাপক মেঝের জন্য লিনোলিয়াম অথবা ভিনাইল আচ্ছাদন সমাদৃত।
মেঝে নির্মাণের উপাদান হিসাবে কাঠ, লেমিনেটেড বোর্ড, সিরামিক টালি, মার্বেল পাথর এবং বিভিন্ন রাসায়নিক প্রলেপ ব্যবহৃত হয়।
মেঝে পরিষ্কার করণ সারা বিশ্বে অন্যতম প্রধান পেশা । পিছলে পড়ে প্রাপ্ত আঘাত প্রতিরোধ এবং ময়লা অপসারণের জন্য মেঝে পরিষ্কার করণ অপরিহার্য। মেঝে থেকে পৃষ্ঠ রক্ষা বা মণ্ডিত যাও চিকিৎসা করা হয়. মেঝে এক ধরনের পরিষ্কার সঠিক পদ্ধতি প্রায়ই অন্য ক্ষতি হতে পারে, এটি সঠিক চিকিৎসা ব্যবহার করতে গুরুত্বপূর্ণ তাই।
ইউটিসি+০২:০০
ইউটিসি+০২:০০ হল একটি সময় অঞ্চল, যা ইউটিসি থেকে ২ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ৩০° পূর্ব মধ্যরেখার একটি সহায়ক।
এই সময় ব্যবহার করা হয়:
কলিকাতা জাতীয় আয়ুর্বিজ্ঞান বিদ্যামন্দির
কলিকাতা জাতীয় আয়ুর্বিজ্ঞান বিদ্যামন্দির বা ক্যালকাটা ন্যাশনাল মেডিক্যাল কলেজ () পশ্চিমবঙ্গের রাজধানী কলকাতার মেডিক্যাল কলেজ ও হাসপাতাল গুলির মধ্যে অন্যতম ।
১৯০৭ খৃষ্টাব্দে ডঃ সুবোধ কুমার মল্লিক ১৯১, বৌবাজার স্ট্রীটে রয়্যাল কলেজ অব ফিজিসিয়ান্স অ্যান্ড সার্জেন্স প্রতিষ্ঠা করেন। ১৯১১ খৃষ্টাব্দে এই প্রতিষ্ঠান মহারাজা মনীন্দ্র চন্দ্র নন্দীর দান করা ৩০১/৩ আপার সার্কুলার রোডের জমিতে স্থানান্তরিত করা হয় এবং ৩০ শয্যার অন্তর্বিভাগ বিশিষ্ট ন্যাশনাল মেডিক্যাল কলেজ অব ইন্ডিয়া স্থাপিত হয়।
১৯১০ খৃষ্টাব্দে ১৯১, বৌবাজার স্ট্রীটে "ক্যালকাটা ফ্রি হসপিটাল" স্থাপিত হয়, যার নাম কিছুদিন পরে কিং'স হসপিটাল রাখা হয়।
১৯২৩ খৃষ্টাব্দের মে মাসে "বেঙ্গল কাউন্সিল অব মেডিক্যাল রেজিস্ট্রেশনে" অন্তর্ভুক্তির উদ্দেশ্যে "ন্যাশনাল মেডিক্যাল কলেজ অব ইন্ডিয়া" এবং "কিং'স হসপিটাল" এই দুই প্রতিষ্ঠানকে একত্রীভূত করে ক্যালকাটা মেডিক্যাল ইনস্টিটিউট নাম রাখা হয়।
১৯২১ খৃষ্টাব্দের ১৪ই এপ্রিল ১১, ওয়েলিংটন রোডের ফোর্ব'স ম্যানসনে ন্যাশনাল মেডিক্যাল ইনস্টিটিউট স্থাপিত হয় যা কিছুদিন পরে মহারাজা মনীন্দ্র চন্দ্র নন্দীর দান করা ১৮৯, মানিক্তলা মেন রোডের জমিতে স্থানান্তরিত করা হয়। এর পরে কর্তৃপক্ষ তাদের নিজস্ব ন্যাট এম.বি. সার্টিফিকেট চালু করেন এবং ১৯২৭ খৃষ্টাব্দে "স্টেট মেডিক্যাল ফ্যাকাল্টি অব বেঙ্গল" এল.এম.এফ. ডিগ্রী অনুমোদন করে।
১৯২৫ খৃষ্টাব্দে দেশবন্ধু চিত্তরঞ্জন দাস কলকাতা পৌরসংস্থার মহানাগরিক থাকার সময়ে ন্যাশনাল মেডিক্যাল ইনস্টিটিউটের হাসপাতাল নির্মাণের জন্য ২৪, গোরাচাঁদ রোডের এগারো বিঘা জমি নিরান্নবই বছরের জন্য লীজ দেন। ১৯২৭ খৃষ্টাব্দের ২০শে ফেব্রুয়ারী কলকাতা পৌরসংস্থার তৎকালীন মহানাগরিক দেশপ্রিয় যতীন্দ্রমোহন সেনগুপ্ত ১৫০ শয্যা বিশিষ্ট তিন তলা হাসপাতাল ভবনের ভিত্তিপ্রস্তর স্থাপন করেন এবং হাসপাতালের নাম রাখা হয় চিত্তরঞ্জন হাসপাতাল। এর প্রথম তলায় প্রশাসনিক কার্যালয়, দ্বিতীয় তলায় অন্তর্বিভাগ এবং তৃতীয় তলায় চিকিৎসক ও সেবিকাদের বাসস্থান তৈরী হয়।
১৯৩০ খৃষ্টাব্দে কর্তৃপক্ষ ছাত্রদের পঠনপাঠনের জন্য কলকাতা উন্নয়ন সংস্থার কাছ থেকে ৩২, গোরাচাঁদ রোডের তেরো বিঘা জমি ক্রয় করে। ১৯৩১ খৃষ্টাব্দের মধ্যে দুটি দুই তল বিশিষ্ট ভবন তৈরী হয়।
১৯৪৮ খৃষ্টাব্দের জুন মাসে "ক্যালকাটা মেডিক্যাল ইনস্টিটিউট" ও "ন্যাশনাল মেডিক্যাল ইনস্টিটিউট" এই দই প্রতিষ্ঠানকে একত্রীভূত করে ক্যালকাটা ন্যাশনাল মেডিক্যাল ইনস্টিটিউট স্থাপিত হয়। ক্যালকাটা মেডিক্যাল ইনস্টিটিউটের ৩০১/৩, আপার সার্কুলার রোডের জমি বিক্রয় করে দেওয়া হয়।
১৯৬৪ খৃষ্টাব্দে "ক্যালকাটা ন্যাশনাল মেডিক্যাল ইনস্টিটিউটের" নাম পরিবর্তন করে ক্যালকাটা ন্যাশনাল মেডিক্যাল কলেজ রাখা হয়। ১৯৬৭ খৃষ্টাব্দে পশ্চিমবঙ্গ সরকার এই প্রতিষ্ঠানকে অধিগ্রহণ করে এবং ১৯৭৬ খৃষ্টাব্দের ৫ই মার্চ এর জাতীয়করণ হয়।
.বিআই
.বিআই বুরুন্ডির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বুরুন্ডি জাতীয় তথ্য প্রযুক্তি সেন্টার এটি নিয়ন্ত্রন করে থাকে। ইসরাইলের ভিশন.বিআই ও এটি ব্যবহার করে থাকে। কারণ ইসরাইলি এই কম্পানিটি বিজনেজ ইন্টিলিজেন্স সফ্টওয়ার তৈরি করে থাকে। এছাড়া বুরুন্ডির বাইরে তেমেন ব্যবহার দেখা যায় না।
.বিআর
.বিআর ব্রাজিলের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ২০০৫ সাল পর্যন্ত ব্রাজিলিয়ান ইন্টারনেট স্টেরিং কমিটি এটি নিয়ন্ত্রন করত। এরপর থেকে ব্রাজিলিয়ান নেটওয়ার্ক ইনফরমেশন সেন্টার এর নিয়ন্ত্রনের দ্বায়িত্ব নেয়। নিবন্ধনের জন্য অবশ্যই স্থানীয় যোগাযোগ থাকতে হবে। এছাড়া পর্তুগীজ ভাষার অক্ষরেও ডোমেইন নামের জন্য আবেদন করা যায়।
বিশ্বাবদ্যালয় বাদে দ্বিতীয় স্তরের অধীনে বিভিন্ন বিষয়শেণীতে নির্দিষ্ট ৬৬টি সাবডোমেইন রয়েছে। উদাহরণস্বরুপ, শিল্পকলার জন্য site.art.br, বেসরকারি সংস্থার জন্য site.org.br ও শিক্ষা প্রতিষ্ঠান .edu.br কিন্তু .com.brই বেশি জনপ্রিয়। জুডিসিয়ারির জন্য .jus.br ও ব্যাংকিং খাতের জন্য .b.br অবশ্যই ব্যবহার করতে হবে।
বর্তমানে ব্রাজিলে ৬৬টি দ্বিতীয় স্তরের ডোমেইন রয়েছে।
.বিডব্লিউ
.বিডব্লিউ বতসোয়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বতসোয়ানা বিশ্ববিদ্যালয় এটি নিয়ন্ত্রন করে থাকে। বতসোয়ানায় কোন সরকারি নিবন্ধনের সাইট নেই কিন্তু কিছু কিছু ইন্টারনেট প্রোভাইডর সার্ভিস এ এই আবেদন গ্রহণ করে থাকে। বর্তমানে অধিকাংশ নিবন্ধনই দ্বিতীয় স্তরের অধীন কিছু সাব-ডোমেইন এর অন্তর্গত, তবে কিছু দ্বিতীয় স্তরের ন্বিন্ধন ও চালু আছে। .বিডব্লিউ ডোমেইন এর জন্য বতসোয়ানা টেলিকমিউনিকেসন সার্ভিস একটি হুইজ সার্ভার পরিচালনা করে।
.বিওয়াই
.বিওয়াই বেলারুশের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি বেলারুশের অপারেটিভ অ্যানালেটিকাল সেন্টার (Оперативно-аналитический центр при Президенте Республики Беларусь.) নিয়ন্ত্রন করে থাকে। "বিওয়াই" নামটি এসেছে “বেলুরাশিয়া” (Белоруссия) থেকে যা বেলারুশের রাশিয়ান নাম। যখন বেলারুশ, সোভিয়েত ইউনিয়নের সাথে একত্রে ছিল তখন এটি বেলারুশের সরকারি নাম ছিল। বেলারুশের জন্য এই ডোমেইন নামটি ১০ মে, ১৯৯৪ সালে চালো হয়েছিল।
অপারেটিভ অ্যানালিইটিক সেন্টার যে কাউকে দ্বিতীয় স্তরে ডোমেইন নাম নিবন্ধনের সুযোগ দেয়। যেমন, something.by। এছাড়া দ্বিতীয় স্তরের কিছু সাব ডোমেইন যেমন, something.gov.by ও something.mil.by শুধুমাত্র সরকারি সংস্থার জন্য প্রযোজ্য।
.সিডি
.সিডি গণতান্ত্রিক কঙ্গো প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি .জেডআর এর স্থানান্তর। এটি ১৯৯৭ সালে চালু হয়। ২০০১ সালে .জেডআর টপ লেভেল ডোমেইনটি বাতিল করা হয়।
কিছু সংরক্ষিত ডোমেইন নাম যেমন, .com.cd, .net.cd, .org.cd ছাড়া পৃথিবীর যে কোন প্রান্তের যে কেউ নির্দিষ্ট অর্থের বিনিময়ে .সিডি ডোমেইন নিবন্ধন করতে পারবে। কমপেক্ট ডিস্ক এর সংক্ষিপ্ত নাম সিডি হওয়ায় .সিডি ডোমেইন নাম ডোমেইন হ্যাকেও ব্যবহার করা হয়।
.সিএফ
.সিএফ মধ্য আফ্রিকান প্রজাতন্ত্রর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স্ সেন্ট্রাল আফ্রিকান সোসাইটি অফ টেলিকমিউনিকেশন এটি নিয়ন্ত্রন করে থাকে।
নিবন্ধনের সাইট বর্তমানে বন্ধ রয়েছে এবং এখানে কোন নিবন্ধনের তথ্য পাওয়া যায় না ২৮ সেপ্টেম্বর, ২০০৭ থেকে। .সিএফ ডোমেইন নিবন্ধনের জন্য টিএলডির টেকনিকাল দলের কাছে নথিপত্র পাঠাতে হয়।
.সিএইচ
.সিএইচ সুইজারল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। সুইস তথ্য প্রযুক্তি সার্ভিস এটি নিয়ন্ত্রন করে। .সিএইচ ডোমেইন নামটি এসেছে সুইজারল্যান্ডের ল্যাটিন নাম কনফইডারাটিও হেলভিটিকা থেকে। সিএইচ সুইজারল্যান্ডের আইএসও ৩১৬৬-২ কোড এবং গাড়ির নাম্বার প্লেটেও ব্যবহৃত হয়। .সিএইচ ডোমেইন মজা করার জন্য চকলেট এর সংক্ষিপ্ত হিসেবেও ব্যবহার হয় কারণ সুইসরা চকলেট ভালবাসে।
ডোমেইন নাম অবশ্যই কমপক্ষে তিন অক্ষরের হতে হবে। সুইজারল্যান্ড সরকারের জন্য দুই অক্ষরের ডোমেইন নাম সংরক্ষিত। মার্চ ২০০৪ সাল থেকে অন্তর্জাতিকভাবে .সিএইচ ডোমেইন নাম বরাদ্দ দেওয়া শুরু হয়েছে।
.সিআই
.সিআই আইভরি কোস্টের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
বিভিন্ন অবস্থায় সরকার কিছু নির্দিষ্ট নামের জন্য সরাসরি .সিআই এর আওতায় নিবন্ধনের সুযোগ দেয়। যেমন,নিচের নামগুলো দ্বিতীয় স্তরের ডোমেইন নাম হিসেবে দেওয়া হয়। নিবন্ধন সাইট প্রয়োজনে আরো নাম যোগের সুযোগ দেয়।
.সিএম
.সিএম ক্যামেরুনের কান্ট্রি কোড টপ-লেভেল ডোমেইন, ইন্টারনেট প্রদ্ত রাস্ট্রীয সংকেত ও ডোমেইন সাফিক্স। .সিএম এর বর্তমান সংস্করণ চালু হয় ২৭ আগস্ট, ২০০৯।
২০০৯ সালের ডিসেম্বরে ম্যাকফির পৃথিবীর সবচেয়ে ঝূঁকিপূর্ণ ডোমেইন এর তালিকায় .সিএম প্রথম স্থানে ছিল। .কম ডোমেইনের সাথে মিল থাকায় অনেক হ্যাকার এই ডোমেইন নিবন্ধন করে ম্যালিসিয়াস কোড প্রবেশ করিয়ে .কম এর সাথে একীভূত করে দেয়।
পানিচক্র
জলচক্র বা পানিচক্র হল প্রাকৃতিক প্রভাবে ক্রমাগত রূপান্তরের মাধ্যমে জল-এর চক্রাকারে তথা ক্রমাগত সঞ্চারণশীলতা। এই চক্রকে "হাইড্রলজিক্যাল চক্র" বা HO চক্র বলা হয় । এই জলচক্র-এর জন্যেই এই পৃথিবী-তে জল-এর সামঞ্জস্য ব্যাহত হয় না।
পানিচক্রের সাথে শক্তি বিনিময় জড়িত, যা তাপমাত্রা পরিবর্তনে ভূমিকা রাখে। পানি বাষ্পীভূত হওয়ার সাথে চারপাশ শীতল করে। একই ভাবে জলীয়বাষ্পের ঘনত্ব বাড়লে পরিবেশের তাপমাত্রা বৃদ্ধি পায়। পানিচক্র সংঘটিত করে সৌর শক্তি। পৃথিবীতে বাষ্পীভূত হওয়া পানির ৮৬ শতাংশই সমুদ্রের পানি, যা পৃথিবীর তাপমাত্রা শীতল রাখতে অবদান রাখে।
টোটাল ফুটবল
“টোটাল ফুটবল” (ডাচ: totaalvoetbal) হল অ্যাসোসিয়েশন ফুটবলের একটি প্রভাবশালী কৌশল, যেখানে দলের একজন আউটফিল্ড খেলোয়াড় অন্য যেকোনো একজন খেলোয়াড়ের ভূমিকা পালন করতে পারেন। এই কৌশলের প্রবর্তন করে ডাচ ফুটবল ক্লাব আয়াক্স ১৯৬৯ থেকে ১৯৭৩ সাল পর্যন্ত এবং পরবর্তীতে ১৯৭৪ ফিফা বিশ্বকাপে এটি ব্যবহার করে নেদারল্যান্ডস জাতীয় ফুটবল দল। বিখ্যাত ডাচ ফুটবল প্রশিক্ষক রাইনাস মিশেলস এর উদ্ভাবক (সে সময় তিনি আয়াক্স এবং নেদারল্যান্ডস উভয় দলেরই কোচ ছিলেন)।
টোটাল ফুটবল একজন খেলোয়াড় তার অবস্থান থেকে সরে গেলে অন্য একজন খেলোয়াড় সে অবস্থান পুরণ করেন। এতে দলের সাংগঠনিক কাঠামো বজায় থাকে। এই পদ্ধতিতে কোনো আউটফিল্ড খেলোয়াড় একটি নির্দিষ্ট ভূমিকা নিয়ে মাঠে নামেন না। যেকোনো খেলোয়াড় সফলভাবে অ্যাটকার, মিডফিল্ডার এবং ডিফেন্ডার হিসেবে খেলতে পারেন। শুধুমাত্র গোলরক্ষকের অবস্থান নির্দিষ্ট থাকে।
টোটাল ফুটবলের সফলতা দলের ভেতরে খেলোয়াড়দের অভিযোজনের উপর অনেকাংশে নির্ভর করে, বিশেষ করে মাঠের পরিস্থিতির ভিত্তিতে খেলোয়াড়দের দ্রুত অবস্থান পরিবর্তনের ক্ষমতার উপরও এর সফলতা নির্ভরশীল।
এই পদ্ধতিতে খেলার সময় আয়াক্স তাদের সবথেকে সুন্দর ফুটবল প্রদর্শন করায়। ১৯৭১–৭২ এবং ১৯৭২–৭৩, এই দুই মৌসুমে তারা ঘরের মাঠে ৪৬টি খেলায় সবকয়টিতে জয় লাভ করে এবং ১৯৭১–৭২ মৌসুমে সব মিলিয়ে তারা মাত্র একটি খেলায় পরাজিত হয়। ১৯৭২ সালে তারা পাঁচটি শিরোপা ঘরে তোলে (এরিদিভিজি, কেএনভিবি কাপ, ইউরোপীয়ান কাপ, ইউরোপীয়ান সুপার কাপ, ইন্টারকন্টিনেন্টাল কাপ)।
টোটাল ফুটবলের ভিত্তি স্থাপন করে হাঙ্গেরি ১৯৫০ সালে, যা ফুটবল খেলায় বৈপ্লবিক পরিবর্তন বয়ে আনে। সে সময় তারা গোল্ডেন টিমের মাধ্যমে পুরো ফুটবল বিশ্বকে রাজত্ব করে। জ্যাক রেইনল্ডস, যিনি ১৯১৫–১৯২৫, ১৯২৮–১৯৪০ এবং ১৯৪৫–১৯৪৭ সালে আয়াক্সের কোচ ছিলেন, প্রথম এই পদ্ধতিটি প্রত্যক্ষ এবং পরিশোধন করেন।
রাইনাস মিশেলস, যিনি রেইনল্ডসের অধীনে খেলেছেন, পরবর্তীতে আয়াক্সের কোচের দায়িত্ব গ্রহণ করেন। তিনি এই ধরণাটিকে পুনরায় পরিশোধন করেন যা বর্তমানে “টোটাল ফুটবল” নামে পরিচিত। তিনি ১৯৭০ এর দশকে আয়াক্স এবং নেদারল্যান্ডস জাতীয় দলে এই কৌশল ব্যবহার করেন। মিশেলস বার্সেলোনায় চলে গেলে স্টিফান কোভাস এটির পুনরায় পরিশোধন করেন। ডাচ ফরোয়ার্ড ইয়োহান ক্রুইফ ছিলেন এই পদ্ধতির সবচেয়ে বিখ্যাত খেলোয়াড়।
যদিও ক্রুইফ সেন্টার ফরোয়ার্ড হিসেবে মাঠে নামতেন, তিনি পুরো মাঠেই খেলতেন। যার ফলে টোটাল ফুটবলের মত একটি গতিশীল কৌশলের প্রয়োজন পড়ে। ক্রুইফের সতীর্থরা তার নড়াচড়ার সাথে নিজেদের মানিয়ে নেন। তারা প্রয়োজনমত অবস্থান পরিবর্তন করে খেলার ধারা বজায় রাখতেন।
টোটাল ফুটবলকে অনেক সময় আক্রমণাত্মক ফুটবল বলে অপব্যবহার করা হয়। প্রকৃতপক্ষে টোটাল ফুটবল হল প্ররোচক যা পাল্টা আক্রমনবিহীন এবং অবস্থান পরিবর্তন ও অধিক চাপ প্রয়োগ ভিত্তিক একটি ফুটবল কৌশল। ফুটবল ক্লাব বার্সেলোনা, আর্সেনাল ফুটবল ক্লাব, অ্যাথলেতিক ক্লাব দি বিলবাও, এএফসি আয়াক্স এবং স্পেন জাতীয় ফুটবল দল যে পদ্ধতিতে খেলে তা “টিকি-টাকা” নামে পরিচিত। যার মূল রয়েছে টোটাল ফুটবলে। ১৯৮৮ থেকে ১৯৯৫ সাল পর্যন্ত বার্সেলোনার কোচ থাকাকালীন সময় ক্রুইফ যে কৌশল ব্যবহার করতেন তার উন্নত ও বিবর্ধিত রূপই হল টিকি-টাকা। এই উন্নত কৌশলটি ব্যবহার করে লুইস আরাগনস এবং ভিসেন্তে দেল বস্ক-এর ইউরো ২০০৮, ২০১০ ফিফা বিশ্বকাপ এবং ইউরো ২০১২ জয়ী স্পেন জাতীয় দল। পেপ গার্দিওলার অধীনে বার্সেলোনাও এই কৌশল ব্যবহার করে। টোটাল ফুটবলের সাথে টিকি-টাকার পার্থক্য হল এটি খেলোয়াড়দের অবস্থান পরিবর্তনের চেয়ে বল নিয়ন্ত্রন এবং পাসিং-এ অধিক গুরুত্ব দিয়ে থাকে।
পঞ্চম মুহাম্মদ
পঞ্চম মুহাম্মদ (উসমানীয় তুর্কি ভাষা : محمد خامس "Meḥmed-i ẖâmis", তুর্কি "Mehmed V Reşad" বা "Reşat Mehmet") (২/৩ নভেম্বর ১৮৪৪ – ৩/৪ জুলাই ১৯১৮) ছিলেন ৩৫তম উসমানীয় সুলতান তিনি সুলতান প্রথম আবদুল মজিদের পুত্র ছিলেন। তার পরবর্তীকালে তার সৎ ভাই ষষ্ঠ মুহাম্মদ তার উত্তরাধিকারী হন।
ইনি ইস্তানবুলের তোপকাপি প্রাসাদে জন্মগ্রহণ করেন। সিংহাসনের অন্যান্য উত্তরাধীকারীদের মত তিনিও ৩০ বছর হারেমে কাটান। এর মধ্যে নয় বছর তিনি প্রাচীন ফার্সি কবিতা অধ্যয়ন করেন ও কবি হিসেবে নন্দিত হন। নবম জন্মদিনে তোপকাপি প্রাসাদে তাকে ইসলামী প্রথা অনুযায়ী খৎনা করানো হয়।
১৯০৯ সালের ২৭ এপ্রিল তার শাসনকাল শুরু হয়। তিনি প্রতীকীভাবে ক্ষমতায় ছিলেন। তার প্রকৃত কোনো রাজনৈতিক ক্ষমতা ছিল না। ১৯০৮ সালের তরুণ তুর্কি বিপ্লবের সময় থেকে উসমানীয় রাষ্ট্রীয় বিষয়গুলো তিন পাশা বলে পরিচিত তিনজন ব্যক্তিত্ব দ্বারা পরিচালিত হচ্ছিল। প্রথম বিশ্বযুদ্ধে প্রথম বিশ্বযুদ্ধের মিত্রশক্তির বিরুদ্ধে জিহাদ ঘোষণা করাকে তার একমাত্র গুরুত্বপূর্ণ রাজনৈতিক কাজ হিসেবে ধরা হয়। অক্ষশক্তির পক্ষে যুদ্ধে যোগদানের সরকারি সিদ্ধান্তের পর ১৯১৪ সালের ১১ নভেম্বর তিনি এই ঘোষণা দেন। তিনি আনোয়ার পাশার জার্মানপন্থি নীতির প্রতি বিরুপ ছিলেন বলে উল্লেখ করা হয়।
এই ঘোষণা ছিল ইতিহাসের কোনো খলিফা কর্তৃক সর্বশেষ জিহাদের ডাক। এরপর ১৯২৪ সালে খিলাফত বিলুপ্ত হয়। উসমানীয় অঞ্চলে অসংখ্য মুসলিম বসবাস করলেও এই ঘোষণা যুদ্ধে তেমন উল্লেখযোগ্য প্রভাব ফেলেনি। ১৯১৬ সালে আরব বিদ্রোহের মাধ্যমে আরবরা ব্রিটিশদের পক্ষে যোগ দেয়।
১৫ অক্টোবর ১৯১৩ তে পঞ্চম মুহাম্মদ তার মিত্র দ্বিতীয় কাইজার উইলহেমকে কনস্টান্টিনোপলে আপ্যায়িত করেন। ১৯১৬ সালের ২৭ জানুয়ারি তিনি প্রুশিয়া রাজতন্ত্রের ও একই বছরের ১ ফেব্রুয়ারি জার্মান সাম্রাজ্যের জেনারেল ফিল্ড মার্শাল হন।
যুদ্ধ শেষ হওয়ার চার মাস আগে পঞ্চম মুহাম্মদ ১৯১৮ সালের ৩ জুলাই ইলদিজ প্রাসাদে মৃত্যুবরণ করেন। এ সময় তার বয়স ছিল ৭৩ বছর। তিনি তার জীবনের অধিকাংশ সময় ডোলমাবাহচি প্রাসাদ ও ইলদিজ প্রাসাদে অতিবাহিত করেন। ইস্তানবুলের ইয়াপ অংশে তাকে দাফন করা হয়।
পঞ্চম মুহাম্মদ নিম্নোক্ত উসমানীয় পদবীর অধিকারী ছিলেন :
লুক রাইট
লুক জেমস রাইট (; জন্ম: ৭ মার্চ, ১৯৮৫) গ্রান্থামে জন্মগ্রহণকারী বিশিষ্ট ইংরেজ আন্তর্জাতিক ক্রিকেটার। ডানহাতি ব্যাটসম্যান ও ডানহাতি মিডিয়াম বোলার হিসেবে ইংল্যান্ড দলে খেলছেন। লিচেস্টারশায়ারের পক্ষাবলম্বন করে খেলোয়াড়ী জীবন শুরু করেন ও ২০০৪ সাল থেকে সাসেক্সের পক্ষে কাউন্টি ক্রিকেট খেলে আসছেন। ২০০৪ সালে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের প্রতিনিধিত্ব করেছেন লুক রাইট।
সাসেক্সের পক্ষ হয়ে অভিষেকেই সেঞ্চুরি করেন রাইট। ঘরোয়া ক্রিকেটে পৃথকভাবে তিনবার ডেনিস কম্পটন পদক জয় করেন তিনি।
২৬ জুন, ২০০৭ তারিখে টুয়েন্টি২০ কাপ প্রতিযোগিতায় তার প্রথম শতক হাঁকান। ইয়াসির আরাফাতের কাছে বোল্ড হলেও মাত্র ৪৫ বলে ১০৩ রান সংগ্রহ করেন ও কেন্টকে তার দল ৭ উইকেটে বিজয়ী হয়। সেমি-ফাইনালে নিজ দল পরাজিত হলেও লুক রাইট প্রতিযোগিতায় সর্বোচ্চ রান সংগ্রাহক হন। এছাড়াও তিনি ঘরোয়া একদিনের আন্তর্জাতিক ক্রিকেটে গ্লুচেস্টারশায়ারের বিপক্ষে ১২৫ রান করেন ৭৩ বলে।
ঘরোয়া ক্রিকেটের সর্বোচ্চ রান সংগ্রাহক হিসেবে জুলাই, ২০০৭ সালে প্রাথমিকভাবে ৩০-সদস্যের ইংল্যান্ড দলে স্থান পান। ৬ আগস্ট তারিখে ১৫-সদস্যের দলে অন্তর্ভুক্ত করা হয় তাকে। সেপ্টেম্বর, ২০০৭ সালে অনুষ্ঠিত টুয়েন্টি২০ বিশ্ব চ্যাম্পিয়নশীপে দলের অন্যতম সদস্য ছিলেন তিনি।
আহত রবি বোপারা ও অ্যান্ড্রু ফ্লিনটফের স্থলে দলে যোগদানের জন্য ৩ সেপ্টেম্বর তারিখে সিরিজের শেষ দু’টি একদিনের খেলায় অংশগ্রহণের জন্য তার নাম ঘোষণা করা হয়। ৫ সেপ্টেম্বর, ২০০৭ তারিখে লন্ডনের ওভালে অনুষ্ঠিত ভারতের বিপক্ষে একদিনের আন্তর্জাতিক ক্রিকেটে অভিষিক্ত হন রাইট। ওয়াইজ শাহের সাথে ৬ষ্ঠ উইকেটে ১০৬ রান সংগ্রহ করেন; যাতে তিনি ব্যক্তিগতভাবে অর্ধ-শতক হাঁকান। ৩৯ বলে ৫০ রান করে রান আউটের শিকার হলে মাঠে উপস্থিত দর্শকেরা তাকে দাঁড়িয়ে উষ্ণ অভিনন্দন জানান। লর্ডসে অনুষ্ঠিত দ্বিতীয় খেলায় মাত্র দুই বলের মুখোমুখি হয়ে শূন্য রানে আউট হন। তবে পরবর্তীতে গৌতম গম্ভীরের সুন্দর ক্যাচ লুফেন তিনি।
ইয়াসির আরাফাত (দ্ব্যর্থতা নিরসন)
ইয়াসির আরাফাত বলতে বোঝানো যেতে পারেঃ
লিন্ডা কুরেটন
লিন্ডা কুরেটন যুক্তরাষ্ট্রের মহাকাশ গবেষণা সংস্থার (নাসা) প্রধান তথ্য কর্মকর্তা পদে কাজ করা মার্কিন নারী যিনি নাসা থেকে অবসর নিয়ে নিজের প্রযুক্তির প্রতিষ্ঠান মিউজ টেকনোলজিসে কাজ করছেন। প্রযুক্তি বিষয়ে পরামর্শ দেওয়া, পরিকল্পনা, ব্যবস্থাপনা ইত্যাদি কাজ করে এই প্রতিষ্ঠান। মিউজ টেকনোলজিসে তিনি কাজ করছেন প্রধান নির্বাহী কর্মকর্তা হিসেবে।
১৯৫৯ সালে ওয়াশিংটন ডিসিতে জন্মগ্রহণ করেন লিন্ডা কুরেটন। স্বামী ডগলাস এফ কুরেটনের সঙ্গে বর্তমানে মেরিল্যান্ডে বসবাস করছেন বিশ্বখ্যাত এই নারী প্রকৌশলী।
১৯৮০ সালে হাওয়ার্ড বিশ্ববিদ্যালয় থেকে স্নাতক ডিগ্রি পান লিন্ডা কুরেটন। তার মূল বিষয় ছিল গণিত। ১৯৯৪ সালে জনস হপকিন্স বিশ্ববিদ্যালয় থেকে ফলিত গণিতবিদ্যায় স্নাতকোত্তর ডিগ্রি অর্জন করেন। একই বিশ্ববিদ্যালয় থেকে তিনি ফলিত গণিতে পোস্ট মাস্টার্স ডিগ্রি অর্জন করেন ১৯৯৬ সালে। সংখ্যাতত্ত্ব বিষয়ে তাঁর গবেষণা প্রকাশিত হয় জার্নাল অব সাউন্ড অ্যান্ড ভাইব্রেশনে।
২০০৯ সালে নাসায় যোগ দেন তিনি। নাসার মিশনগুলো যথাযথভাবে পরিচালনা করার জন্য প্রযুক্তিগত সমর্থন দেওয়া তাঁর কাজের অংশ ছিল। এর আগে তিনি নাসার গডার্ড স্পেস ফ্লাইট সেন্টারের সিআইও হিসেবে কাজ করেন। এখানে তিনি তথ্য ও যোগাযোগপ্রযুক্তি অধিদপ্তরের নেতৃত্ব দিয়েছেন। আর তার আগে একই পদে তিনি কাজ করেছেন যুক্তরাষ্ট্রের ব্যুরো অব অ্যালকোহল, টোব্যাকো অ্যান্ড ফায়ারআর্মসে।
লিন্ডা কুরেটন সফটওয়্যার প্রকৌশলী হিসেবে পেয়েছেন অনেকগুলো স্বীকৃতি-
প্রিজম (নজরদারি প্রকল্প)
প্রিজম মার্কিন যুক্তরাষ্ট্রের জাতীয় নিরাপত্তা সংস্থা (এনএসএ) কর্তৃক পরিচালিত ইন্টারনেট ভিত্তিক একটি গোপন নজরদারি প্রকল্প, যা ২০০৭ থেকে পরিচালিত হয়ে আসছে। মূলত সন্দেহভাজনদের উপরে নজরদারি বাড়াতে এই প্রকল্প চালু করা হয়। মার্কিন যুক্তরাষ্ট্র ভিত্তিক মাইক্রোসফট, ইয়াহু, গুগুল, ফেসবুক, পালটক, ইউটিউব, এওএল, স্কাইপে এবং অ্যাপল ইন্টারনেট ব্যবহারকারীদের ইমেইল বার্তা, ভিডিও, ভয়েস, ভিডিও কথোপকথন সরাসরি প্রিজম প্রকল্পে পাঠায়। যুক্তরাষ্ট্রের কেন্দ্রীয় গোয়েন্দা সংস্থা (সিআইএ) এর সাবেক কর্মী এডওয়ার্ড স্নোডেন গোপন এই প্রকল্পের কথা ফাঁস করেন। ৬ই জুন, ২০১৩ এ এই খবর দ্যা গার্ডিয়ান এবং দ্যা ওয়াশিংটন পোস্ট প্রকাশ করে।
১৯৭৮ সালে যুক্তরাষ্ট্রের ফরেন ইন্টেলিজেন্স অ্যান্ড সার্ভেইল্যান্স অ্যাক্টের (ফিসা) শর্ত অনুযায়ী, কোনো ব্যক্তি বা গোষ্ঠী যুক্তরাষ্ট্রের সঙ্গে বিশ্বাসঘাতকতা করছে কিংবা বিদেশি কোনো শক্তির পক্ষে দেশটির ওপর হামলার ষড়যন্ত্রে লিপ্ত বলে সন্দেহ হলে তিনজন বিচারকের একটি বিশেষ আদালত ইলেকট্রনিক তথ্য নজরদারির অনুমোদন দিতে পারবেন। ৯/১১ সন্ত্রাসী হামলার পর বুশ প্রশাসন এনএসএকে আদালত এড়িয়ে আন্তর্জাতিক সন্ত্রাসী সংগঠন আল-কায়েদা ও অন্যান্য জঙ্গি সংগঠনের সদস্যদের ওপর নজরদারি করার অনুমতি দেয়।
২০০৭ সালে একটি ইন্টারনেটভিত্তিক প্রকল্প চালু হয় যার নাম প্রিজম। যুক্তরাষ্ট্রের বেশ কয়েকটি কোম্পানি ইন্টারনেট ব্যবহারকারীদের ই-মেইল বার্তা, ভিডিওচিত্র, ভয়েস ও ভিডিও সংলাপ সরাসরি প্রিজম প্রকল্পে পাঠায়।
অধিকাংশ মার্কিন আইনপ্রণেতা এ কর্মকাণ্ডের তীব্র নিন্দা করেন। গোয়েন্দা কর্মকর্তারা জাতীয় নিরাপত্তা বিঘ্নিত হবে বলে শঙ্কা প্রকাশ করেন। রিপাবলিকান সিনেটর আইনপ্রণেতাদের অনেকেই অবশ্য স্নোডেনের পক্ষ নিয়েছেন।
এশিয়া অঞ্চলের বিভিন্ন রাষ্ট্রের সরকারি গোপন ও স্পর্শকাতর তথ্যে যুক্তরাষ্ট্রের জাতীয় নিরাপত্তা সংস্থা (এনএসএ) নজরদারি রাখছে। কম্পিউটার ও টেলিফোন নেটওয়ার্ক উভয় মাধ্যমকে ব্যবহার করে সবচেয়ে বেশি তথ্য সংগ্রহ করা হয়েছে -
(১) ইরান সংগৃহীত তথ্যের পরিমাণ ১৪০০ কোটি। 
(২) পাকিস্তান। সংগৃহীত তথ্যের পরিমাণ ১৩৫০ কোটি। 
(৩) জর্ডান। সংগৃহীত তথ্যের পরিমাণ ১২৭০ কোটি। 
(৪) মিশর। সংগৃহীত তথ্যের পরিমাণ ৭৬০ কোটি। 
(৫) ভারত। সংগৃহীত তথ্যের পরিমাণ ৬৩০ কোটি তথ্য।
২০১৩ আইসিসি চ্যাম্পিয়ন্স ট্রফি ফাইনাল
২০১৩ আইসিসি চ্যাম্পিয়ন্স ট্রফি ফাইনাল ২৩ জুন ২০১৩ তারিখে এজবাস্টন ক্রিকেট গ্রাউন্ড, বার্মিংহামে অনুষ্ঠিত হয়।
এজবাস্টন ক্রিকেট গ্রাউন্ডে টস জিতে প্রথমে ফিল্ডিংয়ের সিদ্ধান্ত নেন ইংল্যান্ড অধিনায়ক অ্যালাস্টেয়ার কুক। বৃষ্টির কারণে নির্ধারিত সময়ের প্রায় ৬ ঘণ্টা পরে খেলা শুরু হয়। ফলে ম্যাচের ওভার সংখ্যা ২০ এ নামিয়ে আনা হয়।
টসে হেরে ব্যাট করতে নামে ভারত। ২০ ওভারে ৭ উইকেট হারিয়ে ১২৯ রান করে ভারত। শিখর ধাওয়ান ৩১, বিরাট কোহলি ৪৩ ও রবীন্দ্র জাদেজা অপরাজিত ৩৩ রান করেন। ইংল্যান্ডের পক্ষে বোপারা ২০ রান দিয়ে ৩ ‌উইকেট নেন। আর জেমস অ্যান্ডারসন, ব্রড ও ট্রেডওয়েল প্রত্যেককে ১টি করে উইকেট লাভ করেন।
১৩০ রানের লক্ষ্যে ব্যাট করতে নেমে ইংল্যান্ড ১২৪ রান করে। ম্যাচের শেষ বলে প্রয়োজনীয় ৬ রান করতে না পারায় ভারত ৫ রানে জয়ী হয়। জোনাথন ট্রট ২০, ইয়ন মর্গ্যান ৩৩, রবি বোপারা ৩০ রান করেন। ভারতের পক্ষে রবিচন্দ্রন অশ্বিন, রবীন্দ্র জাদেজা ও ইশান্ত শর্মা প্রত্যেকে ২টি করে উইকেট লাভ করেন।
ফাইনালে ৩৩ রান আর দুই উইকেট নিয়ে ম্যাচ সেরা হিসেবে নির্বাচিত হন রবীন্দ্র জাদেজা।
কোডু গেম ল্যাব
কোডু (ইংরেজি: Kodu) হলো একটি সফটওয়্যার যার মাধ্যমে প্রোগ্রামিং এর উপর কোন রকম দক্ষতা ব্যতিত কম্পিউটার গেমস তৈরী করা যায়। যাকে প্রোগ্রামিং ইন্টিগ্রেটেড ডেভেলপমেন্ট এনভায়ারনমেন্ট বা (আইডিই) ও বলা হয়ে থাকে। মূলত এটির আসল নাম বোকু যা মাইক্রোসফট এর ফিউস ল্যাব এর দক্ষ ডেভেলপার-রা তৈরী করেছেন I এটি সর্বপ্রথম ২০০৯ সালের ৩০ জুন এক্সবক্স এর মার্কেটে এক্সবক্স ৩৬০, মাইক্রোসফট উইন্ডোজ এক্সপি, ভিসতা এবং সেভেন এর জন্য উন্মোচিত হয়। এছাড়াও পরবর্তীকালে জনসাধারণের জন্য মাইক্রোসফট-এর ফিউস ল্যাবের ওয়েবসাইটেও এটি উন্মুক্ত করা হয়।
যেহেতু এই সফটওয়্যারটিতে ব্যবহারকারীকে প্রোগ্রামিং এর কোনরূপ ঝামেলা পোহাতে হয় না তাই এটি সকলে স্বাচ্ছন্দ্যভাবে ব্যবহার করতে পারে। এছাড়াও মালয়েশিয়া, সিঙ্গাপুর এ অবস্থিত বেশকিছু নির্বাচিত স্কুল ও ট্রেনিং সেন্টারেও এটি শিক্ষামূলক কাজে ব্যবহার করা হয়।
শিবাম
শিবাম (, ) (প্রায়শই শিবাম হাদ্রামাউত হিসাবে উল্লেখ করা হয়) ইয়েমেনের একটি ছোট শহর। হাদ্রামাউত গভর্নোরেটরের অন্তর্গত এই শিবাম জেলার এই শহরে প্রায় ৭,০০০ অধিবাসী বাস করে। এই শহর রৌদ্রে শুকানো মাটির ইটের তৈরি গগনচুম্বী অট্টালিকাগুলোর জন্য বিখ্যাত।
এখন পর্যন্ত প্রাপ্ত শিলালিপি থেকে জানা যায় খ্রিস্টীয় ৩য় শতকে শহরটির গোড়াপত্তন হয়। এটি হাদ্রামাউত রাজ্যের রাজধানী ছিলো।
এই শহরটি হাদ্রামাউত গভর্নোরেটরের মধ্য-পশ্চিমাঞ্চলে, রামলাত আল-সাবাতায়ান মরুভূমিতে অবস্থিত। এর প্রধান সড়ক সা'না এবং ইয়েমেনের পশ্চিমাঞ্চলের শহরগুলোর সাথে পূর্বের দূরবর্তী অঞ্চলগুলোকে সংযুক্ত করে। নিকটবর্তী শহরগুলো হলো সেইয়্যুন এবং তারিম, দুটোই পূর্বে অবস্থিত। 
অন্য একটি রাস্তা পশ্চিমের আলাজলানিয়া গ্রাম থেকে বের হয়ে ভারত মহাসাগরের তীরবর্তী গভর্নোরেট রাজধানী আল-মুকাল্লা সাথে শিবামকে সংযুক্ত করেছে।
শিবাম তার স্বতন্ত্র স্থাপত্য বৈশিষ্ট্যের জন্য ইউনেস্কোর বিশ্ব ঐতিহ্যবাহী স্থানের খ্যাতি অর্জন করেছে।
শিবামের অট্টালিকাগুলো মূলত মাটির ইটের তৈরি আবাসিক ভবন। এখানকার অট্টালিকাগুলোর মধ্যে ৫০০টির অধিক ভবন উচ্চতায় ৫ থেকে ১১ তলা পর্যন্ত উচ্চ বেদুইন দস্যুদের আক্রমণ থেকে নিজেদের রক্ষা করতে শিবামবাসীরা এধরনের স্থাপত্যশৈলী বেছে নেয়। ১৭০০ বছর আগে গোড়াপত্তন হলেও বর্তমান শিবাম শহরের অধিকাংশ বাড়ি ১৬শ শতাব্দী বা পরবর্তীতে সময়ে তৈরি করা হয়। গত কয়েক শতাব্দীতে এই ভবনগুলোকে একাধিকবার পুনর্নির্মাণ করা হয়।
শিবামকে "পৃথিবীর প্রাচীনতম গগনচুম্বী অট্টালিকার শহর" বা মরুভূমির "ম্যানহাটান" বলা হয়ে থাকে। উলম্ব নির্মাণ নীতির ভিত্তিতে এটি পৃথিবীর অন্যতম প্রাচীন এবং সেরা নগর পরিকল্পনার উদাহরণ। পৃথিবীর সর্বোচ্চ মাটির ভবন এই শহরে অবস্থিত, যাদের অনেকগুলো উচ্চতা ৩০ মিটারের উপরে। (১০০ ফুট), যা প্রারম্ভিক কালের গগনচুম্বী অ্যাপার্টমেন্ট ভবন। ভবনগুলোকে বৃষ্টি পানি আর সময়ের সাথে ক্ষয়ে যাওয়া থেকে রক্ষা করতে দেয়ালগুলোর উপরে নিয়মিতভাবে নতুন কাদার প্রলেপ দিতে হয়। নিকটবর্তী শহর তারিমে রয়েছে ওয়াদি হাদ্রামাউত উপত্যকার সর্বোচ্চ মাটির ইটের তৈরি আল-মিহদার মসজিদের মিনার। এটির উচ্চতা প্রায় ৫৩ মিটার(১৭৫ ফুট)।
১৯৯৯ সালে চলচিত্র নির্মাতা ক্যাটেরিনা বোরেলি আর্কিটেচার অন মাড নামে একটি ডকুমেন্টারি চলচিত্র নির্মাণ করেন যেখানে এই শহরটি বিশেষ গুরুত্ব পায়।
শহরটি ২০০৮ সালের বন্যায় ব্যাপকভাবে ক্ষতিগ্রস্থ হয়। শহরের অনেক ভবনের ভিত্তি বন্যা জলের দ্বারা সংকটাপন্ন হয় এবং ফলস্বরূপ শেষ পর্যন্ত তাদের ধ্বসে পড়ার আশঙ্কা তৈরি হয়। ২০০৯ সালে আল-কায়েদা ইয়েমেনি এই পর্যটন কেন্দ্রতে হামলা চালায়।
.সিএ
.সিএ কানাডার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। কানাডিয়ান ইন্টারনেট নিবন্ধন কর্তৃপক্ষ (সিআইআরএ) এটি নিয়ন্ত্রন করে থাকে।
নিবন্ধন সরাসরি .সিএ এর অওতায় করা যায়। তৃতীয় স্তরের প্রাদেশিক নামের সাথে মিল রেখে নিবন্ধন করা যেত কিন্তু ১২ অক্টোবর, ২০১০ সালে এটি বন্ধ করে দেওয়া হয়। কিন্তু পূর্বের নিবন্ধিত তৃতীয় স্তরের ডোমেইন নাম এখনো সক্রিয়।
.সিএ ডোমেইন নাম নিবন্ধনের অবেদনের জন্য অবশ্যই কানাডায় অবস্থান করতে হবে। ডোমেইন নাম নিবন্ধনের জন্য বিভিন্ন ক্ষত্রে অবশ্যই নিম্নোক্ত শর্ত পূর্ণ করতে হবে:
.সিসি
.সিসি ককোস আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই দ্বীপটি অস্ট্রেলিয়ার অধীন। ইনিকের অধীন ভেরিসাই কম্পানি এই ডোমেইন নামটি নিয়ন্ত্রন করে থাকে। .সিসি ডোমেইন মূলত অনুমোদন দেওয়া হয় অক্টোবর, ১৯৯৭ সালে।
.সিজি
.সিজি কঙ্গোর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অনপিটি কঙ্গো প্রজাতন্ত্র ও ইন্টারপয়েন্ট সুইজারল্যান্ড এটি নিয়ন্ত্রন করে থাকে। কঙ্গো প্রজাতন্ত্রর জনগনের জন্য প্রাথমিক ডোমেইন নিবন্ধন বিনামূল্যে দেওয়া হয় এবং ২০০৮ সাল থেকে দ্বিতীয়বার অথবা বিদেশীদের জন্য €২২৫/বছর।
.সিকে
.সিকে কোক আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
নিবন্ধন নিম্নোক্ত দ্বিতীয় স্তরের বিষয়শ্রেণীতে করা যায়:
বাংলাদেশ পলিসি ফোরাম কেমব্রিজ
বাংলাদেশ পলিসি ফোরাম কেমব্রিজ একটি যুক্তরাজ্য ভিত্তিক অলাভজনক বেসরকারী গবেষণা সংগঠন। বাংলাদেশের অর্থনৈতিক, সামাজিক ও রাজনৈতিক উন্নয়নের লক্ষ্যে প্রয়োজনীয় নীতিমালা ও কৌশল নিয়ে আলোচনা ও বিশ্লেষণ এই সংগঠনটির অন্যতম লক্ষ্য।
সংগঠনটি যুক্তরাজ্যের বিশ্ববিদ্যালয় শহর কেমব্রিজে অবস্থানকারী ছাত্র, গবেষক ও পেশাজীবিদের দ্বারা গঠিত ও পরিচালিত, যাদের প্রায় সকলেই মূলত কেমব্রিজ বিশ্ববিদ্যালয়ের ছাত্র বা গবেষক।.
ফোরামটি যদিও কেমব্রিজ বিশ্ববিদ্যালয়ের বিভিন্ন বিভাগে অধ্যয়ন ও গবেষণারত বাংলাদেশি ছাত্রছাত্রীদের দ্বারা গঠিত, গঠনতন্ত্র অনুযায়ী কেমব্রিজে অবস্থানকারী বাংলাদেশ বিষয়ে আগ্রহী যেকোন আন্তর্জাতিক ছাত্রছাত্রী, গবেষক ও পেশাজীবি এর সাথে জড়িত হতে পারেন।
ফোরামের মূল কর্মকান্ডের মধ্যে রয়েছে এর সদস্য ও অংশগ্রহণকারীদের জন্যে বিভিন্ন নীতিমালা ও কৌশল প্রসঙ্গে আলোচনার সুযোগ তৈরি করে দেয়া এবং সেখান থেকে বাংলাদেশের অর্থনৈতিক, সামাজিক ও রাজনৈতিক নানা সমস্যা ও সীমাবদ্ধতা দূরীকরণ এবং ভবিষ্যত উন্নয়ন সাধনের জন্য সংকল্পনীয় নির্ধারণ করা।.
আল-ফাতাত
আল-ফাতাত বা তরুণ আরব সমিতি (আরবি : جمعية العربية الفتاة) ১৯১১ সালে প্যারিসে আরব জাতীয়তাবাদী ব্যক্তিত্ব ইজ্জত দারয়াজা (১৮৮৮ – ১৯৮৪) কর্তৃক প্রতিষ্ঠিত হয়।
আরব জাতীয়তাবাদীদের এই সমিতিটি ছিল একটি গোপন সংগঠন। উসমানীয় শাসকদের কাছ থেকে আরবদের স্বাধীনতা অর্জন এই সংগঠনের উদ্দেশ্য ছিল। সিরিয়াতে সংগঠনের অনেক অনুগামী ছিল। আবদ আল-মিরজাইয়ের মত বিপ্লবী উসমানীয়দের বিভিন্ন সংস্কার আন্দোলনের সাথে তারা যোগাযোগ বজায় রাখেন। আল-আহদের সাথেও তাদের ঘনিষ্ঠ যোগাযোগ ছিল। আল-আহদের সদস্যদের সামরিক বাহিনীতে অবস্থান ছিল। আনোয়ার পাশা তুরস্কে ক্ষমতা লাভের পর তাদের অধিকাংশকে পদচ্যুত করেন। এই সংগঠনের সাথে তরুণ তুর্কিদের কাজের মিল ছিল। তুর্কি জাতীয়তাবাদ তাদের মূল লক্ষ্য ছিল।
হেজাজ রাজতন্ত্র
হেজাজ রাজতন্ত্র ছিল হেজাজ অঞ্চলের (বর্তমান সৌদি আরবের অন্তর্ভুক্ত) হাশেমি গোত্র দ্বারা শাসিত একটি রাষ্ট্র। প্রথম বিশ্বযুদ্ধে উসমানীয়দের পরাজয়ের পর এটি স্বাধীন হয়। হুসাইন বিন আলী এ উদ্দেশ্যে ব্রিটিশদের সাথে একটি চুক্তি করেন। এতে উল্লেখ ছিল যে, আরবদের জন্য একটি একীভূত রাষ্ট্রের বিনিময়ে আরবরা তুর্কিদের বিরুদ্ধে বিদ্রোহ করবে। ১৯১৬ সালে হুসাইন বিন আলী নিজেকে হেজাজের বাদশাহ ঘোষণা করেন। তার বাহিনী আরব উপদ্বীপ থেকে তুর্কিদেরকে তাড়ানোর জন্য অন্যান্য আরব বাহিনী ও ব্রিটিশ সাম্রাজ্যের সাথে হাত মেলায়।
হেজাজ অঞ্চলে কৌশলগতভাবে গুরুত্বপূর্ণ কিছু অবকাঠামো ছিল, বিশেষ করে হেজাজ রেলওয়ে। এটি তুর্কিদের রসদ সরবরাহে ব্যবহৃত হত বলে এখানে অভিযান পরিচালনা করা হয়।
১৯২৫ সালে রাজ্যটি প্রতিবেশী নজদ সালতানাত কর্তৃক বিলুপ্ত হয়। একে নজদ ও হেজাজ রাজ্যের অন্তর্ভুক্ত করে নেয়া হয়। ১৯৩২ সালে একে সৌদি আরব বলে নামকরণ করা হয়।
২০১৩ অস্ট্রেলিয়া ক্রিকেট দলের ইংল্যান্ড সফর
অস্ট্রেলিয়া জাতীয় ক্রিকেট দল জুন থেকে সেপ্টেম্বর, ২০১৩ সাল পর্যন্ত ইংল্যান্ড সফর করে। সফরে দলটি পাঁচটি টেস্ট ম্যাচ, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলায় ইংল্যান্ড দলের মুখোমুখি হয়। তন্মধ্যে টেস্ট সিরিজটি ২০১৩ সালের অ্যাশেজ সিরিজ নামে অভিহিত হয়েছে।
পরবর্তীতে যোগ দেয়া হয়।
২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের মাধ্যমে অস্ট্রেলিয়ার সফর শুরু হয়। এ গ্রুপে দলটি ইংল্যান্ড, নিউজিল্যান্ড এবং শ্রীলঙ্কা দলের সাথে ছিল। কিন্তু দলটি ইংল্যান্ড ও শ্রীলঙ্কার কাছে পরাভূত হয় এবং নিউজিল্যান্ডের সাথে বৃষ্টিবিঘ্নিত খেলায় পরিত্যক্ত হওয়ায় এক পয়েন্ট অর্জন করে। এরফলে অস্ট্রেলিয়া গ্রুপ-এ’র সর্বনিম্ন স্থানে অবস্থান করে ও প্রতিযোগিতা থেকে বিদায় নেয়।
নজদ সালতানাত
নজদ সালতানাত ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন। ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।
নজদ ও হাসা আমিরাত
নজদ ও হাসা আমিরাত ছিল তৃতীয় সৌদি রাষ্ট্র। ১৯০২ থেকে ১৯২১ পর্যন্ত এই রাষ্ট্র স্থায়ী ছিল। ঐতিহাসিকরা একে রিয়াদ আমিরাত বলেও উল্লেখ করেন। এটি ছিল সৌদ পরিবার দ্বারা শাসিত রাজতন্ত্র ধাচের সরকার ব্যবস্থা। রিয়াদের যুদ্ধে সৌদি সেনারা রশিদ পরিবার শাসিত হাইল আমিরাত দখলের পর এই রাষ্ট্র গঠিত হয়।
রিয়াদের যুদ্ধ (১৯০২)
রিয়াদের যুদ্ধ বলে পরিচিত এই যুদ্ধটি ১৯২০ সালের ১৩ জানুয়ারি সংঘটিত হয়। এর এক পক্ষে ছিল রশিদি বাহিনী ও অন্য পক্ষে ইবনে সৌদের বাহিনী। বর্তমান সৌদি আরবের রাজধানী রিয়াদের মাসমাক দুর্গে এই যুদ্ধ হয়।
দ্বিতীয় সৌদি রাষ্ট্রের পতনের পর ১৯০১ এর শেষের দিকে সৌদ গোত্রকে কুয়েতের দিকে সরে যেতে বাধ্য করা হয়। এসময় রিয়াদ আল রশিদ পরিবারের হস্তগত হয়। ইবনে সৌদ নিজের শহর পুনরুদ্ধারের জন্য কুয়েতি আমিরকে রসদ ও লোকবল দিয়ে সাহায্য করার জন্য আহ্বান জানান। কুয়েতি যুবরাজ নিজেও রশিদিদের সাথে যুদ্ধে জড়িত ছিলেন। তাই তিনি ইবনে সৌদের আহ্বানে সাড়া দেন এবং তাকে ঘোড়া ও অস্ত্র দিয়ে সাহায্য করেন।
১৯০২ এর জানুয়ারিতে ইবনে সৌদ ও তার লোকজন রিয়াদে ফিরে আসেন এবং সফলভাবে দুর্গ দখল করেন। ফজরের নামাজের পর তিনি রিয়াদের প্রধান ইবনে আজলানকে বন্দী ও হত্যা করেন।
আঙ্গুলের গাঁটের মুষ্টিযুদ্ধ
আঙ্গুলের গাঁটের মুষ্টিযুদ্ধ (এছাড়া বেয়ার নাকল, প্রাইজফাইটিং, অথবা ফিসটিকাফ নামে পরিচিত) ঘনিষ্ঠভাবে প্রাচীন যুদ্ধ ক্রীড়া সম্পর্কিত বক্সিং মূল ফর্ম। এটা হাতে কোন বক্সিং গ্লাভস বা প্যাডিং ফর্ম ছাড়া দুই ব্যক্তির ফাইটিং খেলা। রাস্তার মারামারি এবং আঙ্গুলের গাঁটের মুষ্টিযুদ্ধের মধ্যে পার্থক্য হল নিয়মকানুন, পতিত প্রতিপক্ষকে আঘাত না করা।
দীর্ঘতম আঙ্গুলের গাঁটের মুষ্টিযুদ্ধের রেকর্ড অস্ট্রেলিয়ার ভিক্টোরিয়ায় ১৮৫৫ সালের ৩ ডিসেম্বর, ৬ ঘন্টা ১৫ মিনিট যাবত জেমস কেলি এবং জনাথন স্মিথের মধ্যকার খেলা।
ইতিহাসের দীর্ঘতম পেশাদারী খেলোয়াড় হিসেবে রেকর্ড করেছেন জেম মেস। তিনি ৬০এ ৩৫ বছরের বেশি সময় খেলেছেন, এবং ১৯০৯ সালে ৭৯ বয়সে তাঁর শেষ প্রদর্শনী হয়।
পূর্ণ সংস্পর্শ কারাতে
পূর্ণ সংস্পর্শ কারাতে কারাতের একধরণের ফর্ম যেখানে প্রতিযোগীরা সরাসরি (এছাড়া কুমিতেও বলা হয়) আঘাতের মাধ্যমে প্রতিপক্ষকে ভূপাতিত করা হয়, এবং যেগুলো হালকা সংস্পর্শ/অর্ধ সংস্পর্শ সেখানে সরাসরি আঘাতের মাধ্যমে প্রতিপক্ষকে ভূপাতিত করা ফাউল হিসেবে বিবেচিত হয়।
এছাড়া স্কুল/স্টাইল কারাতের পার্থক্য বোঝাতেও এই শব্দটি ব্যবহিত হয়।
মিশ্র মার্শাল আর্টস
মিশ্র মার্শাল আর্টস বা এমএমএ, দাঁড়িয়ে এবং মাটিতে ফেলে আঘাত এবং আঁকড়ে ধরার কৌশল সম্বলিত পূর্ণ সংস্পর্শ যুদ্ধ খেলা। আধুনিক মিশ্র মার্শাল আর্ট শিকড় বিধিবদ্ধ সম্পূর্ণ পরিসীমা নিরস্ত্র যুদ্ধ নিকটতম নথিভুক্ত সিস্টেমের এক পাঙ্করাশন এর খেলা ছিল যেখানে প্রাচীন অলিম্পিকের সূত্রানুযায়ী হতে পারে। অসাধু - আলোচনা তলব প্রয়োজন বিভিন্ন মিশ্র শৈলী প্রতিযোগিতা স্থান গ্রহণ ইউরোপ, জাপান ও তাড়াতাড়ি ১৯০০ সালের দিকে প্রশান্ত মহাসাগরীয় সর্বত্র। ১৯২০ সাল থেকে ব্রাজিল উন্নত ছিল যে ভালে তুডো এর যুদ্ধ খেলা আল্টিমেট ফাইটিং চ্যাম্পিয়নশিপ প্রতিষ্ঠাতা (ইউএফসি) সঙ্গে ১৯৯৩ সালে গ্রেসি পরিবার দ্বারা মার্কিন যুক্তরাষ্ট্র থেকে আনা হয়েছিল।
২০১৩ অ্যাশেজ সিরিজ
২০১৩ অ্যাশেজ সিরিজ () ইংল্যান্ড ও অস্ট্রেলিয়ার মধ্যেকার অনুষ্ঠিতব্য টেস্ট ক্রিকেট সিরিজভূক্ত খেলা। লর্ড’স, ওল্ড ট্রাফোর্ড, ট্রেন্ট ব্রিজ, রিভারসাইড গ্রাউন্ড এবং ওভাল - এ পাঁচটি মাঠে সিরিজের খেলাগুলো অনুষ্ঠিত হবার কথা রয়েছে। কিন্তু লর্ডসে অ্যাশেজের খেলা আয়োজন নিয়ে সংশয় রয়েছে যা ১৮৮২ সালের পর প্রথম। পরবর্তীতে অবশ্য ২২ সেপ্টেম্বর, ২০১৩ তারিখে লর্ডসে খেলা অনুষ্ঠানের কথা আনুষ্ঠানিকভাবে ঘোষণা করা হয়। ১ জুন, ২০১২ তারিখে ট্রেন্ট ব্রিজে সিরিজের প্রথম টেস্ট আয়োজনে সিদ্ধান্ত নেয়া হয়।
২০১৩ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। কিন্তু এবার ২০১৩-১৪ মৌসুমে অস্ট্রেলিয়ায় পরের সিরিজটি আয়োজনের সময়সূচী করা হয়েছে।
নাইন নেটওয়ার্ক এবং ফক্স স্পোর্টস অস্ট্রেলিয়ায় ও স্কাই স্পোর্টস ইংল্যান্ডে সরাসরি টেলিভিশনে সম্প্রচার করা হয়
অস্ট্রলিয়া দল সমারসেট এবং ওরসেস্টারশায়ারের বিরুদ্ধে দুইটি প্রথম-শ্রেণীর প্রস্তুতিমূলক খেলাসহ প্রথম ও তৃতীয় টেস্টের মাঝামাঝি সময়ে সাসেক্সের বিপক্ষে খেলে। এছাড়াও, চতুর্থ এবং পঞ্চম টেস্টের মাঝখানে নর্দাম্পটনশায়ারের বিরুদ্ধে প্রথম-শ্রেণীর খেলায় অংশগ্রহণ করে।
২৪ এপ্রিল, ২০১৩ তারিখে অস্ট্রেলিয়া দলের সদস্যদের তালিকা প্রকাশ করা হয়। ইংল্যান্ড ও স্কটল্যান্ড সফরে ২০১৩ সালের আইসিসি চ্যাম্পিয়ন্স ট্রফি, ইংল্যান্ডের বিরুদ্ধে টি২০ আন্তর্জাতিক সিরিজ এবং ইংল্যান্ড ও স্কটল্যান্ডের বিরুদ্ধে অংশগ্রহণকারী পুরো দল রয়েছে। এছাড়াও, ৩৫ বছর বয়সী ক্রিস রজার্স উদ্বোধনী ব্যাটসম্যান হিসেবে পাঁচ বছর পর একমাত্র টেস্টে অংশগ্রহণের পর দলে অন্তর্ভুক্ত হয়েছেন। এছাড়াও জেমস ফকনার অল-রাউন্ডার হিসেবে রয়েছেন। গত ১০ অ্যাশেজ টেস্টের ৯টিতে অংশগ্রহণকারী মিচেল জনসন দল থেকে উপেক্ষিত হয়েছেন। পাকিস্তানি বংশোদ্ভূত লেগ স্পিনার ফাহাদ আহমেদ অস্ট্রেলীয় পাসপোর্ট গ্রহণ করতে না পারায় দলে অন্তূর্ভক্ত হতে পারেননি।
অন্যদিকে ইংল্যান্ড দলের সদস্যদের নাম ঘোষণা করা হয় ৬ জুলাই, ২০১৩ তারিখে। প্রথম দুই টেস্টে অপরিবর্তিত দল নিয়ে খেলার পর তৃতীয় টেস্টের পূর্বে কেভিন পিটারসনের লর্ডস টেস্টের তৃতীয় দিনে আঘাতপ্রাপ্তি ঘটে। ফলে, তার বিকল্প হিসেবে অনেক চিন্তা-ভাবনা করা হয়। বিকল্প হিসেবে নটিংহামশায়ারের ব্যাটসম্যান জেমস টেলরকে অন্তর্ভুক্ত ঘটনা হয়। এছাড়াও নির্বাচকমণ্ডলী স্টিভেন ফিন এবং গ্রাহাম অনিয়ন্সকে তাদের ক্লাবে ফিরে যাবার অনুমতি দেয়া হয়। তাদের পরিবর্তে সিমার ক্রিস ট্রেমলেট এবং স্পিনার মন্টি পানেসারকে সুযোগ দেয়া হয়।
মৃদঙ্গ
মৃদঙ্গ একটি অতি প্রাচীন ঘাতবাদ্য বিশেষ। বিভিন্ন পৌরাণিক গ্রন্থে মৃদঙ্গের উল্লেখ পাওয়া গেলেও এর উৎপত্তি সম্বন্ধে স্পষ্ট ঐতিহাসিক প্রমাণ পাওয়া যায় না।
শিবপুরাণ অনুসারে ত্রিপুরাসুর বধের পর শিব যখন তাণ্ডবনৃত্য শুরু করেন, তখন অসুরের রক্তে ভিজে যাওয়া মাটি দিয়ে ব্রহ্মা এক মৃদঙ্গের অনুরূপ বাদ্যযন্ত্র প্রস্তুত করেন যার আচ্ছাদন মৃত অসুরের চামড়া দিয়ে এবং বেষ্টনী ও গুলি অসুরের শিরা ও অস্থি দিয়ে তৈরী করা হয়।
অপর একটি পৌরাণিক কাহিনীতে মৃদঙ্গের আবিষ্কর্তা হিসেবে ঋষি স্বাতির নাম পাওয়া যায়। এতে বলা হয়, এক বৃষ্টির দিনে সরোবর থেকে জল আনার সময় সরোবরের জলে ছড়িয়ে থাকা পদ্মপাতায় বৃষ্টির ফোঁটার আওয়াজে মুগ্ধ হয়ে সেই শব্দকে বাদ্যে ধরে রাখার চেষ্টায় স্বাতি মৃদঙ্গের উদ্ভব করেন।
মহামুনি ভরতের "নাট্যশাস্ত্র" গ্রন্থে তিন প্রকার মৃদঙ্গের উল্লেখ পাওয়া যায় - ১) আঙ্কিক অর্থাৎ যা অঙ্কে স্থাপন করে বা কোলে রেখে বাজানো হয়, ২) ঊর্ধ্বক অর্থাৎ যা ঊর্ধ্বে তুলে বাজানো হয় এবং ৩) আলিঙ্গ্য অর্থাৎ যাকে আলিঙ্গন করে বাজানো হয়। পরবর্তীকালে ঊর্ধ্বক এবং আলিঙ্গ্যের অবলুপ্তি ঘটে। এই গ্রন্থে মৃদঙ্গ, পণব, দর্দুর প্রভৃতি বাদ্যযন্ত্রের পাশাপাশি মূরজ বা পুষ্কর নাম দুটির উল্লেখ পাওয়া যায়। পুষ্কর বা পদ্মপাতায় বৃষ্টি পড়ার শব্দ থেকে মৃদঙ্গ, পণব ও দর্দুর এই তিন বাদ্যের জন্মকাহিনী অনুযায়ী এই তিন বাদ্যকে ত্রিপুষ্কর বলা হয়ে থাকে। পরবর্তীকালে পণব ও দর্দুর বাদ্যযন্ত্রগুলি মৃদঙ্গের সঙ্গে একাত্ম হয়ে যায়। মৃদঙ্গ কথাটির আক্ষরিক অর্থ মৃৎ অঙ্গ বা মাটির অঙ্গ, কিন্তু ত্রয়োদশ শতকে লেখা শাঙ্গর্দেবের "সঙ্গীত রত্নাকর" গ্রন্থে এই যন্ত্র কাঠ দ্বারা নির্মিত বলে জানা যায়।
শাঙ্গর্দেবের ত্রয়োদশ শতকে লেখা "সঙ্গীত রত্নাকর" গ্রন্থে স্কন্ধাৰজ, অড্ডাৰজ প্রভৃতি চর্মাচ্ছাদিত বাদ্যযন্ত্রের উল্লেখ আছে। ১৪০৬ খৃষ্টাব্দে প্রকাশিত সুধাকলশ বাচনাচার্যের "সঙ্গীতোপনিষৎসারোদ্ধার" গ্রন্থে পখাউজ নামক বাদ্যযন্ত্রের উল্লেখ পাওয়া যায়। ভাষাতাত্ত্বিক মতে পুষ্কর ও আৰজ এই দুই শব্দের অপভ্রংশ মিলিত হয়ে পখাউজ এবং পরবর্তীকালে পাখোয়াজ শব্দের সৃষ্টি করেছে। মৃদঙ্গের সাতটি মুখ্য বর্ণ আছে। এগুলি হল – তা, দী বা দেন, না, তে, টে, ঘে বা গে এবং ক। এর মধ্যে ডান হাতে বাজানো হয় পাঁচটি বর্ণ – ১) তা, ২) দী বা দেন্, ৩) না, ৪) তে, ৫) টে এবং বাম হাতে বাজানো হয় দুটি বর্ণ – ১) ঘে বা গে, ২) ক।
নজদ ও হেজাজ রাজতন্ত্র
নজদ ও হেজাজ রাজতন্ত্র (আরবি : مملكة نجد والحجاز) ১৯২৫ সালে নজদ সালতানাত কর্তৃক হেজাজ জয়ের পর গঠিত হয়। ১৯২৬ সালের ৮ জানুয়ারি নজদের সুলতান আবদুল আজিজ ইবনে সৌদ মক্কায় রাজা হিসেবে অধিষ্ঠিত হন। ১৯২৭ সালের ২৭ জানুয়ারি তিনি নজদকে রাজতন্ত্র হিসেবে উন্নীত করেন। ১৯২৭ সালের ২০ মে জেদ্দার চুক্তির মাধ্যমে যুক্তরাজ্য আবদুল আজিজের রাজত্বকে স্বীকৃতি দেয় এবং এরপর থেকে নজদ ও হেজাজ রাজতন্ত্র হিসেবে প্রতিষ্ঠিত হয়।
পরবর্তী পাঁচ বছর আবদুল আজিজ এই দুই অঞ্চলকে আলাদা রাজ্য হিসেবে শাসন করেন। ১৯৩২ সালের ২৩ সেপ্টেম্বর সৌদি শাসিত প্রধান অঞ্চল আল-হাসা, কাতিফ, নজদ ও হেজাজ কে নিয়ে সৌদি আরব গঠিত হয়।
নজদ ও হেজাজ রাজতন্ত্রের সাথে যুক্তরাজ্যের ঘনিষ্ঠ সম্পর্ক ছিল। ব্রিটিশদের দ্বারা সরবরাহকৃত অস্ত্রের মাধ্যমে তারা তাদের রাজ্য সম্প্রসারণনীতি বাস্তবায়ন করতে সক্ষম ছিল।
আবদুল আজিজের অধীন থাকাবস্থায় হেজাজ লীগ অব নেশনস ত্যাগ করে। ১৯২৬ সালে সোভিয়েত ইউনিয়ন ও ১৯৩১ সালে যুক্তরাষ্ট্র এই রাষ্ট্রকে স্বীকৃতি দেয়। ১৯৩২ সাল নাগাদ যুক্তরাজ্য, সোভিয়েত ইউনিয়ন, তুরস্ক, পারস্য ও নেদারল্যান্ডস কূটনৈতিক সম্পর্ক স্থাপন করে। ফ্রান্স, ইতালি ও মিশর অল্পবিস্তর সম্পর্ক স্থাপন করে।
জন কেলভিন
জন কেলভিন (, জন্ম : ১০ জুলাই, ১৫০৯ ২৭ মে, ১৫৬৪) ছিলেন একজন প্রভাবশালী ফরাসি ধর্মতত্ত্ববিদ ও প্রটেস্টান্ট পূনঃগঠনের সময়কার একজন যাজক। তিনি খ্রিস্টান ধর্মতত্ত্ব ব্যবস্থার উন্নয়নের প্রধান ব্যক্তি ছিলেন। তার তৈরি ব্যবস্থাকে কেলভিনিজম বলে অবহিত করা হয়। মূলত মানবতাবাদী আইনজীবি হিসাবে প্রশিক্ষণপ্রাপ্ত কেলভিন ১৫৩০-এর কাছাকাছি সময়ে রোমান ক্যাথলিক চার্চ থেকে কপর্দকশূন্য হন। ধর্মীয় উত্তেজনা একটি সহিংস বিপ্লবরুপে ফ্রান্সের প্রটেস্টান্টদের উপর আছড়ে পরার পর, কেলভিন সুইজারল্যান্ডের বাজেলে পালিয়ে যান এবং সেখানে তিনি ১৫৩৬ সালে ধর্মের পরবর্তী বিকাশের জন্য "খ্রিস্টান ধর্ম ইনস্টিটিউটের" প্রথম সংস্করণ প্রকাশ করেন।
একই বছর জেনেভায় গির্জা সংস্কারের কাজে সাহায্যের জন্য কেলভিন, উইলিয়াম ফ্যারেল দ্বারা নিয়োগপ্রাপ্ত হন। সিটি কাউন্সিল দ্বারা ফ্যারেল ও কেলভিন দুজনের ধারনাই বাস্তবায়নে বাধাপ্রাপ্ত হয় ও তাদের দুজনকেই বহিস্কার করা হয়। "মার্টিন বোচারের" আমন্ত্রনে, কেলভিন স্ট্রাসবুর্গে তার সংস্কার চালিয়ে যান ও তিনি ফরাসি উদ্বাস্তুদের একটি গির্জার মন্ত্রী হন। তিনি জেনেভা সংস্কার আন্দোলনের সমর্থন অব্যাহত রাখেন এবং শেষ পর্যন্ত তার গির্জার নেতৃত্ব ফিরিয়ে নেওয়ার জন্য তাকে আমন্ত্রণ জানানো হয়।
জেনেভায় ফেরার পর, কেলভিন গির্জা সরকার ব্যবস্থা ও গণ-প্রার্থনা সংক্রান্ত নতুন ধরন চালু করেন। যদিও শহরের কিছু প্রভাবশালী পরিবার তার কর্তৃপক্ষকে নিয়ন্ত্রন করতে এর বিরোধিতা করেছিল। এই সময়ের মধ্যে তার মতবিরোধী হিসেবে পরিচিত মাইকেল সার্ভেটাস নামে স্পেনের এক লোক জেনেভো পৌঁছে। কেভিন তার প্রতি নিন্দা জানায় ও সিটি কাউন্সিল সার্ভেটাসের মৃত্যুদন্ড কার্যকর করে। সহায়ক উদ্বাস্তুদের একটি অন্তঃপ্রবাহ অনুসরণে ও সিটি কাউন্সিলের নতুন নির্বাচনে কেলভিনের বিরোধিদের বের করে দেওয়া হয়। কেলভিন তার শেষ জীবন জেনেভা তথা সাড়া ইউরোপজুড়ে সংস্কারের কথা প্রচার করে অতিবাহিত করেছেন।
কেলভিন ছিলেন একজন অক্লান্ত বিবাদমান ও কৈফতমূলক লেখক যিনি অসংখ্য বিতর্ক তৈরি করেছেন। তিনি ফিলিপ ম্যালান চ্যাথন ও হেইনরিচ বুলিঞ্জারসহ আরো অনেক সংস্কারকের সাথে আন্তরিক ও সহায়ক পত্র বিনিময় করতেন। ইনস্টিটিউট ছাড়াও, তিনি বাইবেলের অধিকাংশ বই, সেইসাথে পারমার্থিক চুক্তি এবং কনফেশনাল বইয়ের নথি সম্পর্কে নেভিগেশন মন্তব্য লিখেছিলেন। তিনি নিয়মিতিভাবে বা সপ্তাহ জুড়ে গির্জার বেদীতে বসে ধর্মপ্রচারের জন্য ভাষণ দিতেন। কেলভিন অগাস্টিনিয়ান ঐতিহ্য দ্বারা প্রভাবিত হয়েছিলেন।
কেলভিনের লেখা ও হিতোপদেশ ধর্মতত্ত্বের শাখার জন্য যে বীজ বপন করেছিল তা কেলভিনের নাম বহন করছে। দ্য রিফর্মড, কংগ্রেগেসনাল ও প্রেসবেটেরিয়ান গির্জা কেলভিনকে তাদের বিশ্বাসের প্রধান মুখপাত্র হিসেবে মনে করত যিনি (কেলভিন) এই বিশ্বাসকে বিশ্বব্যাপী প্রচার করেছিলেন।
ভৈরব
ভৈরব (সংস্কৃত: भैरव, অর্থ: "ভয়ানক" বা "ভীষণ") হিন্দু দেবতা শিবের একটি হিংস্র প্রকাশ বা অবতার, যা মৃত্যু এবং বিনাশের সাথে সম্পর্কিত। তিনি কাল ভৈরব নামেও পরিচিত। রাজস্থান, তামিলনাড়ু এবং নেপালে হিন্দু পুরাণের দেবতাদের মধ্যে তিনি অন্যতম গুরুত্বপূর্ণ দেবতা হিসেবে বিবেচিত। হিন্দু, বৌদ্ধ ও জৈন ধর্মে সমানভাবেই তাকে সম্মান করা হয়।
‘ভৈরব’ সংস্কৃত শব্দ, এর অর্থ ‘ভয়ঙ্কর’, ‘ভয়াবহ’। শিবের একটি বিশেষ রূপকে ‘ভৈরব’ হিসেবে বর্ণনা করে থাকে ‘শিব পুরাণ’ বা ওই জাতীয় শাস্ত্র।
শিবের ভৈরব রূপের কাহিনিটি এ রকম- সৃষ্টিকর্তা ব্রহ্মার আদিতে পঞ্চমুখ ছিলেন। শিবও পঞ্চানন। ব্রহ্মা শিবের থেকে অধিক গুরুত্ব দাবি করেন এবং অসম্ভব অহঙ্কার প্রকাশ করতে থাকেন। ক্রুদ্ধ শিব ব্রহ্মার পঞ্চম মস্তকটি কর্তন করেন। এতে শিবের উপরে ব্রহ্মহত্যার পাপ অর্পণ হয়। ব্রহ্মা-কপাল হাতে নিয়ে শিবকে একটি দীর্ঘ সময় ভ্রাম্যমান অবস্থায় কাটাতে হয়। এই ভ্রাম্যমান শিবরূপই ‘ভৈরব’।
হিন্দু পুরাণ, বজ্রযানী বৌদ্ধ শাস্ত্র এবং জৈন ধর্মগ্রন্থগুলি জানায়, মহাজগতের বিশেষ স্থানগুলি ভৈরব রক্ষা করেন। ভৈরবের মোট সংখ্য ৬৪। তাদের ৮টি শ্রেণিতে ভাগ করা হয়। প্রতিটি শ্রেণির আবার একজন করে প্রধান ভৈরব রয়েছেন। প্রধান ৮ ভৈরবকে ‘অষ্টাঙ্গ ভৈরব’ বলা হয়। এই আটজন মহাবিশ্বের আটটি দিকের অধিপতি। এই আট জন আবার নিয়ন্ত্রিত হন মহা স্বর্ণ কালভৈরবের দ্বারা। তিনি সাধারণভাবে কালভৈরব নামেই পরিচিত।
কালভৈরব স্বয়ং বরাহরূপী ষড়রিপুকে নিয়ন্ত্রণ করেন বলে তন্ত্রে বিশ্বাস করা হয়।
হিন্দু পুরাণ মতে, কালভৈরব কাল বা সময়ের শাসক। প্রতিটি হিন্দু মন্দিরে কালভৈরবের মূর্তি রয়েছে। তিনি সেই মন্দিরের রক্ষক হিসেবে বিবেচিত হন। শিব মন্দিরে কালভৈরব এক বিশেষ ভূমিকা পালন করেন। তিনি ওই মন্দিরের চাবির রক্ষক বলে গণ্য হন। প্রত্যেক ভৈরবের একজন করে ভৈরবী থাকেন। অষ্টাঙ্গ ভৈরবের নামগুলি এই প্রকার- অসিতাঙ্গ ভৈরব, রুরু ভৈরব, চণ্ড ভৈরব, ক্রোধ ভৈরব, উন্মত্ত ভৈরব, কপাল ভৈরব, ভীষণ ভৈরব ও সংহার ভৈরব।
বজ্রযানী তন্ত্রগ্রন্থগুলিতে বিপুল পরিমাণে ভৈরব-স্তুতি করা হয়েছে। বিশেষ করে ‘ডামর’ শাখার তন্ত্রের প্রায় পুরোটাই ভৈরব দ্বারা নিয়ন্ত্রিত। ‘ভূতডামর তন্ত্র’-এ স্পষ্ট বলা হয়েছে, বৈদিক দেব-দেবীদের প্রভাব কলিযুগে অস্তমিত হবে। প্রধান দেবতা হিসেবে আবির্ভূত হবেন ভৈরবরা। এ থেকে বোঝা যায়, ১১ শতক নাগাদ বজ্রযান ব্রাহ্মণ্যধর্মের প্রতিস্পর্ধী হিসেবে উত্থিত হয়েছিল।
এই সময় থেকেই তারা, ভদ্রকালী, রুদ্রগণেশ প্রভৃতি বৌদ্ধতান্ত্রিক দেবী হিন্দু দেবলোকে প্রবেশ করতে শুরু করেন। এ সময় থেকেই হিন্দু তন্ত্রে জটিলতা বাড়তে থাকে। ছায়াচ্ছন্ন ডামর শাখায় আগ্রহ তুঙ্গে ওঠে।
জৈন ধর্মেও ভৈরবের অস্তিত্ব একই গুরুত্বের সঙ্গে স্থিত। ভৈরবদের মহিমা অনেকটাই গুপ্ত। সাধারণভাবে জমসমক্ষে পুরাণ-কাহিনি আওড়ানো হয়ে থাকলেও ৬৪ ভৈরব ও তাদের সঙ্গিনী ৬৪ যোগিনী তন্ত্রমতে বিবিধ শক্তির আধার। ভৈরবরা সুপ্ত এবং দূরবর্তী। ভৈরবীরা সক্রিয়। তাই তারা বিভিন্ন পূজা, উপচার ইত্যাদির মাধ্যমে ভৈরবীশক্তিকে তুষ্ট করে ভৈরবের প্রসাদ লাভ করতে চান। এই সাধনধারা দীর্ঘ দীর্ঘ কাল ধরে চলে আসছে। নেপালে হিন্দু ও বৌদ্ধ তন্ত্রের এক অনবদ্য মিশেল ঘটেছে দীর্ঘকাল ধরে। এখানকার ভৈরব মূর্তিগুলিতে সেই মিশেলের ছাপ স্পষ্ট।
কাশীর কালভৈরব মন্দিরে বা উজ্জয়িনীর বিবিধ ভৈরব মন্দিরে জমা হয়ে রয়েছে অসংখ্য রহস্যময় আচার ও প্রথা। আজ সেসবের মানে খুঁজতে যাওয়া মুশকিল। কিন্তু, এক সময় এসব আচারই যে তন্ত্রের বেশ ছায়াময় দিকের সঙ্গে জড়িত ছিল, সে বিষয়ে সন্দেহ নেই।
জিএসপি
জেনারেলাইজড সিস্টেম অফ প্রিফারেন্সেস, অথবা জিএসপি () বিশ্ব বাণিজ্য সংস্থা (ডব্লিওটিও) এর সাধারণ নিয়ম থেকে ছাড় দেয়ার একটি প্রথাগত পদ্ধতি, (পূর্বে যা জেনারেল এগ্রিমেন্ট অফ ট্যারিফ এন্ড ট্রেড বা গ্যাট নামে পরিচিত ছিল)। বিশেষ করে, এটি সর্বোচ্চ বিশেষ সুবিধাপ্রাপ্ত নীতি (মোস্ট ফেবারড নেশন - এমএফএন) থেকে ছাড় দেয়ার একটি আনুষ্ঠানিক পদ্ধতি যেখানে এমএফএন কোনো ডব্লিওটিও সদস্যরাষ্ট্রকে অন্যসকল ডব্লিওটিও সদস্যরাষ্ট্র হতে আসা আমদানীকে সমানভাবে গণ্য করতে বাধ্য করে। প্রকৃতপক্ষে, এমএফএন অনুযায়ী সমান শুল্ক আরোপের মাধ্যমে অন্য সকল ডব্লিওটিও সদস্য রাষ্ট্র হতে আসা আমদানীর সাথে সমানভাবে আচরণে বাধ্য করে।
এছাড়াও জিএসপি ধনী রাষ্ট্রগুলোর শুল্ক না কমিয়ে, অনুন্নত রাষ্ট্রগুলোর জন্য শুল্ক কমাতে এমএনএফ এ ডব্লিওটিও সদস্য রাষ্ট্রকে ছাড় দিয়ে থাকে।
আপাতদৃষ্টিকোণে মনে করা হয় যে, উন্নয়নশীল দেশগুলো দলবদ্ধভাবে জিএসপি পরিকল্পনার আওতায় নিয়ে আসার ফলে মিশ্রভাবে সুবিধাভোগ করতে পেরেছে। অন্যদিকে অধিকাংশ ধনী দেশগুলো ওইসিডি বহির্ভূত সদস্য দেশে এ পরিকল্পনার আওতায় সুবিধা দেয়ায় বিরুদ্ধাচরণ করছে। সাধারণতঃ প্রত্যেক জিএসপি পরিকল্পনায় বেশকিছু বিধি-নিষেধ ব্যক্ত করা হয়। তারপরও মার্কিন যুক্তরাষ্ট্র বেশকিছু দেশকে কৌশলগত কারণে এ সুবিধার বাইরে রেখেছে। তন্মধ্যে, ভিয়েতনামে সমাজতান্ত্রিক সরকার ব্যবস্থা বিদ্যমান, লিবিয়াকে সন্ত্রাসবাদে সহযোগিতা করার অভিযোগ এবং মার্কিন বুদ্ধিবৃত্তিক আইন বাস্তবায়নে সহযোগিতা না করা অন্যতম।
ফুজি পর্বত
ফুজি পর্বত ( "ফুজি সান্") জাপানের সর্বোচ্চ পর্বতশৃঙ্গ, যার উচ্চতা ৩,৭৭৬.২৪ (১২,৩৮৯ ফিট)। এটি একটি লাভাগঠিত সক্রিয় আগ্নেয়গিরি এবং ১৭০৭-০৮ সালে এখানে সর্বশেষ অগ্নুৎপাতের ঘটনা ঘটে। রাজধানী টোকিও থেকে ১০০ কিলোমিটার (৬০ মাইল) দক্ষিণ-পশ্চিমে হনশু দ্বীপে মাউন্ট ফুজি অবস্থিত এবং একটি পরিস্কার দিনে টোকিও থেকে এটিকে দেখা যায়। মাউন্ট ফুজির জ্বালামুখটি আশ্চর্যরকমভাবে প্রতিসম যা বছরের বেশ কয়েক মাস বরফাচ্ছাদিত থাকে। এটি জাপানের একটি সুপরিচিত প্রতীক এবং জাপানের শিল্পকলা ও স্থিরচিত্রে প্রায়শই এটিকে দেখা যায়। পর্যটক ও পর্বতারোহীদের কাছে মাউন্ট ফুজি একটি জনপ্রিয় স্থান। এটি জাপানের তিনটি পবিত্র পর্বতের একটি; অপরদুটি হল: মাউন্ট তাতে এবং মাউন্ট হাকু। প্রাকৃতিক সৌন্দর্য এবং ঐতিহাসিক দিক দিয়ে এটি একটি বিশেষ স্থান এবং ২০০৩ সালের ২২শে জুন সংস্কৃতিক এলাকা হিসেবে এটিকে বিশ্ব ঐতিহ্যের তালিকায় যুক্ত করা হয়।
সিংড়া জাতীয় উদ্যান
সিংড়া জাতীয় উদ্যান উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল। স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কিঃমিঃ উত্তরে এবং বীরগঞ্জ উপজেলা থেকে ১৫ কিঃমিঃ দূরে ভোগনগর ইউনিয়নে এর অবস্থান। । এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে।
সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে।
সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত।
সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিলকড়ই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু,গুটিজাম, হরতকি, বয়রা, আমলকি এবং বিভিন্ন ধরনের নাম না জানা উদ্ভিদ ও লতা-গুল্ম রয়েছে।
এক সময়ে এই বনে বাঘ, নীল গাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শেয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়।
দেশী শুমচা, হাঁড়িচাচা, ব্রঞ্জ ফিঙ্গে, নীল গলা বসন্ত বৌরি, বড় তিত, খুরুলে পেঁচা, মেঘ হও মাছরাঙা, ইউরেশীও-কণ্ঠী ঘুঘু , তিলা ঘুঘু, বাংলা কাঠ-ঠোকরা, বেনে বউ, বুলবুলি, টুনটুনি, লম্বা লেজ রাতচরা ইত্যাদি বর্তমানে দেখা যায়।
বাংলাদেশ প্রত্নতত্ত্ব অধিদপ্তর
বাংলাদেশ প্রত্নতত্ত্ব অধিদপ্তর বাংলাদেশের একটি রাষ্ট্রীয় সংস্থা। সংস্থাটি "প্রত্নতত্ত্ব আইন ১৯৬৪" (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়।
১৮৬১ খ্রিস্টাব্দে ব্রিটিশ শাসনামলে "আর্কিওলজিক্যাল সার্ভে অফ ইন্ডিয়া" নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুর্নবিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ১৭টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে।
বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নির্দশনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (জুন ২০১৬) ৪৫২টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে।
বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ১৭ টি জাদুঘর রয়েছে।
ঢাকা বিভাগঃ
রাজশাহী বিভাগঃ
রংপুর বিভাগঃ
খুলনা বিভাগঃ
চট্টগ্রাম বিভাগঃ
বরিশাল বিভাগঃ